Близо 82 милиона случая на коронавирус в света от началото на пандемията Близо 82 милиона са случите на коронавирус в световен мащаб от началото на пандемията , показват данните на Световната здравна организация . Над 55 процента от случаите на заразяване са в Европа , следвана от Северна и Южна Америка и Югоизточна Азия . Броят на потвърдените случаи с коронавирус в Германия се е увеличил за последното денонощие с 12 690 и е достигнал 1 755 351 . Това сочат огласени днес данни на Института за заразни болести " Роберт Кох " , предаде БТА като цитира Ройтерс . Починалите с диагноза Covid - 19 в страната през изтеклите 24 часа са 336 и общият им брой от началото на пандемията вече възлиза на 33 960 Чехия регистрира 3441 случая на заразяване сза последното денонощие , предаде ТАСС , като се позова на изявление на чешкото министерство на здравеопазването . Общият брой на заразените с вируса в Чехия е вече 735 469 . От тях оздравелите са 608 128 . Към настоящия момент през лечение преминават 115 514 души , като 5777 от тях са хоспитализирани . От началото на епидемията в Чехия бяха регистрирани 11 827 смъртни случая от коронавирус . Първият случай на заразяване в Чехия бе регистриран на 1 март миналата година . Оттогава в страната са направени 3 819 827 теста за коронавирус . В Чехия на 27 декември започна кампания за ваксиниране срещу коронавируса . На 5 октомври бе въведен режим на извънредна ситуация , чийто срок изтича на 22 януари . Продължават да действат строги забрани във връзка с вируса , сред които е забраната да се излиза навън през нощта без неотложна необходимост . За нарушителите са предвидени глоби . Максималната сума на глоба за физически лица е 50 хиляди крони ( около 1900 евро ) , а за юридически лица - 3 милиона крони ( около 115 хиляди крони ) . За спазването на ограничителните мерки следи чешката полиция . От днес всички пътници на самолети , пристигащи в Люксембург , ще имат възможност да се подложат на PCR тест , както и на бързи тестове при пристигането си . Безплатните тестове са предназначени основно за хората , които се завръщат от ваканционни дестинации . Също от днес , всички пътници , влизащи в Норвегия , ще трябва да бъдат тествани за Covid - 19 до 24 часа след пристигането си . Словения преминава от понеделник към масово тестване чрез бързи антигенни тестове . От днес се разрешава ски туризмът , но посетителите ще трябва да разполагат с негативен тест за коронавирус . На граничните пунктове ще се извършват антигенни тестове за желаещите да влязат в страната . Тайландските здравни власти препоръчаха налагането на по - строги ограничения на предприятията и движението на хора в 28 провинции , включително в района на столицата , на фона на нарастването на броя на новозаразените , предаде БТА като цитира Ройтерс . Мерките , които трябва да бъдат одобрени от премиера Прают Чан - оча , предвиждат затварянето на някои предприятия и дейности , при които се събират хора , защото те представляват риск от заразяване за обществеността . Те препоръчват на хората в тези провинции да работят от дома си и да избягват ненужни пътувания извън своята провинция . Властите в Банкок вече наредиха затварянето на училищата за две седмици , както и временно затваряне на детските градини , спортните зали , баровете и заведенията за масаж . Днес Тайланд съобщи за 216 нови случая и 1 жертва . Страната успява да задържи броя на жертвите относително нисък от появата на коронавируса миналата година . До средата на декември броят на новите случаи оставаше едноцифрен .